त्यहाँ एक स‌ंस्थाका मोहनबहादुर बस्नेतले मोटर साइकलको व्यवस्था गरिदिए। मोटरसाइकल चालकले इकुवा खोलावारिसम्म छोडिदिने भन्न थालेपछि बिचल्ली परिने अवस्था आयो। उनीहरूले योगमायाबारे बुझ्न आएको भनेपछि उनीहरूले नेपाले डाँडासम्म, जहाँ योगमायाको जन्म भएको थियो, त्यहाँसम्म पुर्‍याइदिए। त्यति मात्र होइन, उनीहरूले फर्किंदासम्म दुई जनाको साथ छोडेनन्। उनी भन्छिन्, 'पारिश्रमिक लिएर नै किन नहोस्, ती दुई भाइहरूको सहयोगलाई म जिन्दगीभर भुल्न सक्दिनँ।'
